**Доцент д-р Валери Апостолов** е преподавател в Университета за национално и световно стопанство, катедра „Човешки ресурси и социална защита“.

Конфедерален секретар на КТ „ПОДКРЕПА“ и Председател  на синдикат „Висше образование“ към КТ „ПОДКРЕПА“, действащ  адвокат към Софийска адвокатска колегия, член и председател на УС на ПРО ЕАД, заместник председател на дисциплинарната комисия, председател на арбитражната комисия към БФС .

Бил е заместник-министър на труда и социалната политика с ресори: индустриални отношения, социално осигуряване, помирение и арбитраж и здравословни и безопасни условия на труд, управител на фонд „Условия на труд“,  председател и член на Надзорния съвет на Националния институт за помирение и арбитраж, директор на ТП на НОИ София, зам. Председател два мандата на Сметната палата на Република България.

Специализирал е в областта на социалната политика и социалното осигуряване в Дания, САЩ, Швейцария. Има редица публикации, ръководител на национални проекти и участия като експерт в местни и международни проекти в областта на икономиката и организацията на труда.